664 238 944, Elena Martínez habilita un número mòbil per a rebre queixes, suggeriments o plantejar problemes mitjançant aplicacions de missatgeria
16/02/2015

# 664 238 944, Elena Martínez habilita un número mòbil per a rebre queixes, suggeriments o plantejar problemes mitjançant aplicacions de missatgeria

[![664 238 944, Elena Martínez habilita un número mòbil per a rebre queixes, suggeriments o plantejar problemes mitjançant aplicacions de missatgeria ](/images/ajuntament-paterna-default.jpg)](/images/ajuntament-paterna-default.jpg)

16.02.2015

L’alcaldessa de Paterna, Elena Martínez, ha habilitat el número de telèfon 664 238 944 amb l’objectiu de facilitar que qualsevol veí del municipi puga comunicar-li problemes, queixes o suggeriments a través d’aplicacions de missatgeria.

“En els mesos que estic com a alcaldessa sóc conscient de la dificultat d’atendre directament les inquietuds particulars d’una població de 68.000 habitants”, indica l’alcaldessa qui afig que “encara que m’agrada tractar personalment les inquietuds dels meus veïns ja siga en el despatx, en el carrer o en els múltiples compromisos públics en què em puguen trobar, he pensat que és adequat oferir a més esta altra possibilitat per a contactar”. Per este motiu l’alcaldessa compta des de hui amb un número específic a què els veïns poden dirigir-se mitjançant l’enviament de SMS, Whatsapp i altres aplicacions de missatgeria com Line o Telegram. A més de textos l’alcaldessa anima els veïns que “adjunten imatges quan es tracta de mostrar un problema concret que puga existir en la via pública”.

Des d’este número no s’atendran telefonades ja que això impediria el normal desenrotllament de la ja per si mateixa ajustada agenda de la primera edil de Paterna. No obstant això l’alcaldessa es compromet a respondre “en menys de 24 hores a tots els missatges que li vagen arribant”. Martínez aclareix que “sé que molts problemes no es poden solucionar en un dia però podem canalitzar-los, atendre la reivindicació, i donar les ordes pertinents per a posar els mitjans de cara a intentar solucionar les qüestions plantejades”.